ฌอง เบเดล โบคัสซา - วิกิพีเดีย

# ฌอง เบเดล โบคัสซา

### จากวิกิพีเดีย สารานุกรมเสรี

ฌอง เบเดล โบคัสซา (Jean-Bédel Bokassa) เป็นอดีตจักรพรรดิแห่งประเทศแอฟริกากลาง ซึ่งคือสาธารณรัฐแอฟริกากลางในปัจจุบัน เกิดเมื่อวันที่ 22 กุมภาพันธ์ ค.ศ. 1921 ในแอฟริกากลาง ซึ่งกำลังเป็นอาณานิคมของฝรั่งเศส ดังนั้น เมื่องเขาโตขึ้น จึงเข้าร่วมกับกองทัพแอฟริกากลางเพื่อต่อต้านและเรียกร้องเอกราชจากฝรั่งเศส เขาเป็นแนวหน้าสู้รบอย่างกล้าหาญ จนได้เหรียญกล้าหาญมาได้ จนในที่สุด แอฟริกากลางก็ได้รับเอกราช

แต่โบคัสซาก็ฉวยโอกาสตอนที่บ้านเมืองยังอ่อนปวกเปียกตอนเพิ่งได้รับเอกราชใหม่ๆ ก่อรัฐประหารโค่นล้มรัฐบาลแอฟริกากลางในวันที่ 1 มกราคม ค.ศ. 1966 และบริหารประเทศในฐานะผู้นำประเทศ

จนกระทั่งในวันที่ 4 ธันวาคม ค.ศ. 1976 เขาสถาปนาตนเองเป็นจักรพรรดิโบคัสซาที่ 1 แห่งแอฟริกากลาง เขาใช้จ่ายบนสิทธิกษัตริย์อย่างฟุ่มเฟือยสุรุ่ยสุร่าย สวมเสื้อผ้าและรองเท้าประดับมุก สร้างบัลลังก์ให้ตนเป็นบัลลังก์ทองขนาดยักษ์รูปนกอินทรี สร้างพระราชวังให้ตนเป็นพระราชวังหินอ่อน ประดับโคมไฟระย้าสุดวิจิตร สูบเงินประเทศชาติจนแทบล่มจม นอกจากนี้ยังมีการลงโทษศัตรูและนักโทษในประเทษอย่างโหดร้าย ตั้งแต่โทษที่ไม่ถึงตาย เช่น การตัดใบหู จนถึงโทษตาย เช่น การทุบตีจนตายอย่างทรมาน โยนเข้าไปในกรงสิงโต โยนลงบ่อจระเข้ จนถึงการส่งตัวให้แก่ชนเผ่ากินคน แต่วิธีการลงโทษทั้งหมด เป็นความลับซึ่งมีแต่คนในเท่านั้นที่จะรู้ ส่วนความฟุ่มเฟือยสุรุ่ยสุร่าย ไม่ใช่ความลับ เพราะโบคัสซาเห็นว่าปกปิดไม่ได้ ประชาชนคนนอกจึงรู้ดี ทำให้ประชาชนเริ่มหงุดหงิด เริ่มโมโห และเดือดดาล จนกระทั่งในที่สุด ประชาชนก็รวมตัวกันโค่นอำนาจจักรพรรดิโบคัสซาที่ 1 ในวันที่ 20 กันยายน ค.ศ. 1979 แต่โบคัสซาก็หลบหนีออกนอกประเทศไป และความลับเรื่องวิธีการลงโทษของเขาก็ถูกเปิดเผย ดังนั้น ในเวลาต่อมา ศาลของแอฟริกากลางจึงตัดสินโทษโบคัสซา ให้ประหารชีวิต แต่ตอนนั้นโบคัสซายังไม่กลับเข้าประเทศ จึงต้องรอโบคัสซากลับประเทศมา

ทางด้านโบคัสซาแม้จะรู้ว่ากลับประเทศแล้วจะต้องเจอโทษอะไร แต่ก็ยังจะกลับประเทศแอฟริกากลางในค.ศ. 1987 เพราะเขายังคิดว่าตนเองเป็นวีรบุรุษของชาติ ดังนั้นจึงถูกจับตัวขึ้นศาล แต่ศาลของรัฐบาลใหม่ได้แสดงความเมตตาโดยการลดโทษเหลือจำคุกตลอดชีวิต โบคัสซา เสียชีวิตเมื่อวันที่ 3 พฤศจิกายน ค.ศ. 1996

ดึงข้อมูลจาก "http://th.wikipedia.org../../../%E0%B8%8C/%E0%B8%AD/%E0%B8%87/%E0%B8%8C%E0%B8%AD%E0%B8%87_%E0%B9%80%E0%B8%9A%E0%B9%80%E0%B8%94%E0%B8%A5_%E0%B9%82%E0%B8%9A%E0%B8%84%E0%B8%B1%E0%B8%AA%E0%B8%8B%E0%B8%B2.html".

หมวดหมู่: บุคคลที่เกิดในปี พ.ศ. 2464 | บุคคลที่เสียชีวิตในปี พ.ศ. 2539 | จักรพรรดิ

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- Česky
- Deutsch
- English
- Esperanto
- Español
- Eesti
- Suomi
- Français
- Italiano
- 日本語
- Nederlands
- Polski
- Português
- Русский
- Slovenščina
- Svenska
- Українська